کوآلا

کوآلا آسٹریلیا  وچ رہن والا جانور اے اس نوں ٹیڈی بیئر وی کیہا جاندا اے۔

آسٹریلیا دے آدواسی جاتی اوبرزنل لوک اس نوں ٹیڈی بیئر (بونا بھالو) دے ناں نال وی جاندے سن۔ آسٹریلیا دے زیادہ تر لوک اس ٹیڈی بیئر جیو نوں پیار اتے مبارک جانور وی مندے ہن۔

 مہاندرا 

ایہہ دو فٹ اچا، گول-مٹول، وڈی ساری نکّ، اچّ-اچے کنّ، تکھیاں اکھاں، ملائم بھورے وال، رچھّ دے منہ-مہاندرے والے سندر جانور اے۔ اس دے دند بڑے نکیلے ہندے ہن۔ اس دا سبھاء ڈاڈھا سنگاؤ، سدھا-سادہ، شانت ہون کرکے ایہہ اپنے-اپنے وچ گواچے رہن نوں پسند کردا اے۔ کوالا بھالو دا رنگ اپروں بھورا اتے ہیٹھوں پیلا مخملی ہندا اے۔ مادہ کوالا دو سالاں بعد اک بچے نوں جم دندی اے۔ بچہ اینا کومل ہندا اے کہ ماں اس نوں اک سال تک پٹھّ اُتے بٹھا کھان، رکھاں اُتے چڑھن-اترن اتے رہن دے ڈھنگ-طریقے سکھاؤندی رہندی اے۔
 وسوں تھاں اتے کھانا 
ایہہ اچے توں اچے رکھ اُتے چڑھن، اترن وچ ماہر ہندا اے اس لئی ایہہ اپنا گھر وی اچے-سدھے سفیدے رکھ اُتے ہندا اے۔ ایہہ خالص سبزی خور جانور اے اتے نرم گھاہ دے پتے، پھل-پھُلّ کھا کے گزارا کردا اے۔ ایہہ جانور اک دن-رات، 24 گھنٹیاں دوران 18 گھنٹے نیند وچ رہندا اے۔ اس جانور دی نیند کارن ہی ایہہ جنگلی جانوراں، شکاریاں دا شکار ہو جاندا اے۔ اس دی کھلّ توں آکرشک، قیمتی وستر اتے ہور ہینڈ بیگز وغیرہ تیار کیتے جاندے ہن۔ آسٹریلیا دی سرکار اتے جیو سائنسداناں نے 1936 وچ اس نوں مارن اُتے پابندی لگا دتی سی۔ اس دے ودھن-پھُلن لئی سرکھات جنگلی رکھاں اتے چڑیاگھراں دی اساری وی کر دتی گئی۔
 حوالے 

گٹھ:جنگلی جانور
گٹھ:جانور
گٹھ:آسٹریلیا دے جانور
گٹھ:آسٹریلیا